open-index/open-wikipedia-markdown huggingface dataset:
Christine Tucci

**Christine Tucci** (s. 19. tammikuuta 1967) on yhdysvaltalainen näyttelijä. Hän syntyi New Yorkin osavaltiossa.
Hänen veljensä on Stanley Tucci. 

Tuccilla oli rooli saippuasarjassa *Another World* vuosina 1993–1995. Hänet nähtiin *[[CSI]]:ssä* vuonna 2000. Hänellä on ollut roolit myös elokuvissa *K-911* (1999) ja *[[Big Fat Liar – Valehtelija]]* (2002). 

Tuccilla on miehensä Vincentin kanssa yksi lapsi. 

## Aiheesta muualla
*
Campbell Scott

**Campbell Scott** (s. 19. heinäkuuta 1961 New York, Yhdysvallat) on yhdysvaltalainen näyttelijä, elokuvaohjaaja ja ääninäyttelijä. Hänen vanhempansa ovat George C. Scott ja Colleen Dewhurst.

Scott on esiintynyt muiden muassa elokuvissa *Rakkauden valinta* (1991), *Murha menneisyydestä* (1991), *Singles* (1992), *Espanjalainen vanki* (1997), *[[Emily Rosen riivaaja]]* (2005) ja *Sävel ja sanat* (2007). Ohjaajana hän on tehnyt esimerkiksi *Big Nightin* (1996) yhteistyössä Stanley Tuccin kanssa.

Scott oli vuodesta 1991 eroon (2001) naimisissa Anne Scottin kanssa. Parille syntyi vuonna 1998 Malcolm-niminen poika. 

## Lähteet

## Aiheesta muualla
*
Ben Daniels

**Ben Daniels** (s. 10. kesäkuuta 1964) on brittiläinen näyttelijä. Hänellä on ollut rooleja muiden muassa elokuvissa *Ensirakkaus* (1996), *Erämaan hehku* (1998), *Madeline* (1998), *[[Lopullinen ratkaisu (televisioelokuva)|Lopullinen ratkaisu]]* (2001) ja *[[Doom (elokuva)|Doom]]* (2005). 

Daniels on menestynyt myös teatterissa ja voittanut Laurence Olivier -palkinnon 2001. Hän elää avoimesti homoseksuaalina ja asuu Lontoossa näyttelijä Ian Gelderin kanssa.

## Aiheesta muualla
*
Andrzej Bartkowiak

**Andrzej Bartkowiak** (s. 1950 Łódź) on puolalainen elokuvaaja, näyttelijä ja elokuvaohjaaja. Hänet tunnetaan kansainvälisesti varsinkin yhdysvaltalaisista elokuvista *[[Exit Wounds]]* (2001) ja *[[Doom (elokuva)|Doom]]* (2005). 

Bartkowiak oli 1980-luvulla naimisissa näyttelijä Diane Venoran kanssa. Hänen varhaista tuotantoaan kuvaajana edustavat elokuvat *Ratkaisun hetki* (1982), *Hellyyden ehdoilla* (1983), *Danielin kirja* (1983) ja *Prizzin kunnia* (1985). 

## Aiheesta muualla
*
Dmitri Jarošenko

**Dmitri Vladimirovitš Jarošenko** (, s. 4. marraskuuta 1976 Makarov, Venäjän SFNT, Neuvostoliitto) on venäläinen ampumahiihtäjä.

Jarošenko on voittanut urallaan kaksi maailmanmestaruutta, vuosien 2007 ja 2008 miesten viestit. Lisäksi hän voitti pronssia vuoden 2008 sekaviestissä. Henkilökohtaisilla matkoilla hän sijoittui 2007 takaa-ajokilpailussa kahdeksanneksi. Seuraavana vuonna hän oli takaa-ajossa neljäs, yhteislähdössä kuudes, sprintissä kymmenes ja normaalimatkalla yhdestoista.

Maailmancupissa Jarošenko on voittanut yhden osakilpailun, Hochfilzenin sprintin 7. joulukuuta 2007. Lisäksi hän on ollut seitsemän kertaa toinen ja kaksi kertaa kolmas. Maailmancupin kokonaiskilpailussa hän on sijoittunut viidenneksi kaudella 2006–2007 ja toiseksi kaudella 2007–2008. Lisäksi hän voitti Euroopan-cupin kiertueen kaudella 2005–2006.

Jarošenko on harrastanut ampumahiihtoa 11-vuotiaasta lähtien. Hän asuu Novosibirskissä.

Helmikuussa 2009 Kansainvälinen ampumahiihtoliitto IBU kertoi Jarošenkon ja kahden muun venäläisen huippuampumahiihtäjän jääneen kiinni dopingista kauden ensimmäisessä maailmancup-kilpailussa Östersundissa. Heidän suorituksensa maailmancup-kaudelta 2008–2009 hylättiin ja he saivat kahden vuoden kilpailukiellon.

## Lähteet
*

### Viitteet
Diane Venora

**Diane Venora** (s. 10. elokuuta 1952 Hartford, Connecticut) on yhdysvaltalainen näyttelijä.

Venora on esiintynyt muiden muassa elokuvissa *Wolfen* (1981), *Bird* (1988), *[[Heat – ajojahti]]* (1995), *[[Sakaali (vuoden 1997 elokuva)|Sakaali]]* (1997) ja *[[13. soturi]]* (1999). Hän on myös ollut mukana joissakin televisiotuotannoissa.

Venora oli Golden Globe -ehdokkaana vuonna 1989. Hän on ollut naimisissa Andrzej Bartkowiakin kanssa, mutta he ovat eronneet. 

## Lähteet

## Aiheesta muualla
* 
*
Stanley Tucci

**Stanley Tucci, Jr.** (s. 11. marraskuuta 1960 Peekskill, New York, Yhdysvallat) on yhdysvaltalainen näyttelijä. Hänet on uransa aikana palkittu muun muassa kahdella Emmyllä ja kahdella Golden Globella. 

Tucci tunnetaan muun muassa rooleistaan elokuvissa *[[Lopullinen ratkaisu (televisioelokuva)|Lopullinen ratkaisu]]* (2001), *[[Terminaali (elokuva)|Terminaali]]* (2004), *[[Paholainen pukeutuu Pradaan]]* (2006), *[[Julie & Julia]]* (2009), *[[Oma taivas (elokuva)|Oma taivas]]* (2009) ja *[[Spotlight (elokuva)|Spotlight]]* (2015). Vuosina 2012–2015 Tucci näytteli ''Nälkäpeli''-elokuvasarjassa Caesar Flickermania. Vuonna 2017 Tucci näyttelee musikaalielokuvassa *[[Beauty and the Beast – Kaunotar ja hirviö]]*.

Tucci syntyi ja kasvoi New Yorkin osavaltiossa. Hän kehittyi nuoruudessaan innokkaaksi koripalloilijaksi. Hänen sisarensa on näyttelijä Christine Tucci. Opiskeltuaan John Jay High Schoolissa hän pääsi State University of New York at Purchaseen, josta hän valmistui vuonna 1982.

Ohjaajana Tucci on työstänyt muun muassa elokuvan *[[Big Night – italialainen ilta]]* (1996) yhdessä Campbell Scottin kanssa. Tucci toimi myös elokuvan toisena käsikirjoittajana ja toisena pääosan esittäjänä.

Tucci nai vuonna 1995 puolisonsa Katen, jonka kanssa hänellä on kolme lasta. Kate Tucci kuoli syöpään huhtikuussa 2009. Elokuussa 2012 hän meni naimisiin Felicity Bluntin kanssa.

Tucci on läheinen ystävä Steve Buscemin kanssa.

## Filmografia

## Lähteet
My Sassy Girl

**My Sassy Girl** () on eteläkorealainen elokuva vuodelta 2001. Elokuva yhdistelee vakavaa draamaa ja komediaa. Kwak Jae-yongin ohjaama elokuva perustuu osittain tositapahtumiin perustuvaan Kim Ho-sikin romaaniin. Kim Ho-sik kirjoitti alun perin blogia jossa kertoi päivittäin suhteestaan nimeämättömään tyttöön. Blogista tuli erittäin suosittu ja lopulta suuren internetsuosion johdosta se julkaistiin myös romaanina. Elokuvan käsikirjoitus seuraa romaanin käsikirjoitusta melko tarkasti. Sen rooleissa ovat Tae-hyun Cha Kyun-woona ja Jun Ji-hyun on tyttö jonka nimeä ei koskaan kerrota.

## Tarina
Elokuva kertoo 25-vuotiaasta pojasta, Kyun-woosta (Tae-hyun Cha) joka pelastaa viehkeän 24-vuotiaan tytön (Jun Ji-hyun) joka melkein kaatuu tulevan metron alle. Kyun-woo auttaa tytön metronvaunuun jossa tyttö oksentaa erään matkustajan päälle, ja sammuu sen jälkeen. Muut matkustaja katsovat Kyun-woota paheksuvasti, ja odottavat hänen siivoavan sotkun, koska luulevat että tämä on tytön poikaystävä. Lopulta Kyun-woo katsoo velvollisuudekseen huolehtia tytöstä ja vie hänet hotelliin yöksi. Siitä alkaa Kyun-woon romanttinen suhde viehättävään tyttöön joka juo säännöllisesti itsensä humalaan, on ajoittain väkivaltainen ja teetättää Kyun-woolla outoja tehtäviä itseään hauskuuttaakseen. Vasta myöhemmin selviää syy tytön outoon käytökseen; Kyun-woo muistuttaa erästä tämän aikaisempaa poikaystävää. Myöhemmin tyttö alkaa pitämään myös Kyun-woota itselleen tärkeänä.

## Vastaanotto
My Sassy Girl sai Etelä-Koreassa suuren suosion ilmestymisvuonnaan 2001, ja oli siellä toiseksi katsotuin elokuva. Se sai myös paljon huomiota filmifestivaalella ja on saanut lukuisia palkintoja. Siitä tehtiin myös uudelleenfilmatisoinnit Yhdysvalloissa ja Bollywoodissa, ja sen pohjalta tehtiin myös japanilainen televisiosarja.

## Lähteet

## Aiheesta muualla
*
Täpläseeprakala

**Täpläseeprakala** (*Danio nigrofasciatus*) on pieni trooppinen kala, jota pidetään myös akvaariossa.

## Koko ja ulkonäkö
Täpläseeprakala on pienempi kuin tavallinen seeprakala, se jää yleensä alle nelisenttiseksi. Kun tavallinen seeprakala kasvaa yleensä 6 senttiä pitkäksi. Sen siniharmaassa kyljessä on silmän korkeudella vaaleampi ja tummempi vaakajuova allekkain, ja niiden alla tummia täpliä.

## Alkuperä
Täpläseeprakala on kotoisin Burman pohjoisosista.

## Lähteet
Hehkuseeprakala

**Hehkuseeprakala** eli **kultaseeprakala**  (*Danio kerri*) on pieni trooppinen kala, jota pidetään myös akvaariossa. Se elää luonnonvaraisena Malakan niemimaalla. Hehkuseeprakala on hiukan tavallista seeprakalaa pienempi jääden yleensä alle viisisenttiseksi. 
Sen harmaassa kyljessä on silmän korkeudella kaksi ohutta kullankeltaista vaakajuovaa,  ja niiden ympärillä sininen epämääräisempi vaakaraita.

Kalaa kutsutaan englannin ja ranskan kielessä "siniseksi seeprakalaksi".
 
## Lähteet
Claudia Wells

**Claudia Wells** (s. 5. heinäkuuta 1966) on yhdysvaltalainen näyttelijä. Hän syntyi Kuala Lumpurissa Malesiassa. Joidenkin televisio-ohjelmien jälkeen Wells esitti Marty McFlyn tyttöystävää Jennifer Parkeria elokuvassa Paluu tulevaisuuteen. Trilogian seuraavissa osissa Parkeria esitti Elisabeth Shue Wellsin luovuttua roolista perhesyistä johtuen. 

Vuonna 2011 Wells antoi äänensä Parkerin hahmolle pelin *[[Back to the Future: The Game]]* kolmannessa osassa.

## Lähteet

## Aiheesta muualla
*
Hohtoseeprakala

**Hohtoseeprakala** (*Danio albolineatus*) on pieni trooppinen kala, jota pidetään myös akvaariossa. Se on kotoisin Sumatralta, Burmasta ja Thaimaasta.

Hohtoseeprakala on saanut nimensä helmenhohtoisesta yleisväristään. Se kasvaa noin 7&nbsp;cm pitkäksi. Kalalla on ollut joitakin alalajeja, mutta ne on nyttemmin havaittu vain värimuodoiksi.

## Lähteet

## Aiheesta muualla
*
*Lisa (harrastajan sivu)
*Helsingin akvaariokeskus
Bill Mumy

**Charles William ”Bill” Mumy** (s. 1. helmikuuta 1954 San Gabriel, Kalifornia) on yhdysvaltalainen näyttelijä.

Mumy esiintyi muun muassa televisiosarjoissa *[[Matkalla avaruuteen]]* ja *[[Babylon 5]]* sekä elokuvassa *[[Rascal – pesukarhu]]*. Hän on vieraillut myös televisiosarjassa *[[Me hirviöt (televisiosarja)|Me hirviöt]]*.

Bill Mumyn tytär on näyttelijä Liliana Mumy.

## Lähteet

## Aiheesta muualla

* 
*
Punapyrstörasbora

**Punapyrstörasbora** (*Rasbora borapetensis*) on pieni aasialainen seeprakala. Sitä pidetään myös akvaarioissa.

## Ulkonäkö ja käyttäytyminen
Punapyrstörasbora kasvaa noin 4&nbsp;cm pitkäksi. Sen pyrstö on punainen, vartalo harmahtava. Kyljessä kulkee pyrstön tyvestä kiduksiin keltainen ja musta vaakaviiva.

## Alkuperä
Punapyrstörasbora on kotoisin Mekong-, Chao Phraya- ja Mae Klong -jokien vesistöistä sekä Malesian pohjoisosista.

## Vesiolot ja ravinto
Punapyrstörasbora syö luonnossa eläinplanktonia, hyönteisiä ja matoja. Sopiva lämpötila on 22—26&nbsp;°C.

## Lähteet

## Aiheesta muualla
*Lisa  (harrastajan sivu)
*Helsingin Akvaariokeskus
CTRL

**CTRL Clothing** on suomalainen vaatemerkki. Sen on perustanut Santaco Sport, joka on myynyt merkin sittemmin Esa Hytöselle ja Tomi Freemanille.

CTRL valmistaa muun muassa muotivaatteita rullalautailutyyliin. CTRLin vaatteita myydään Suomen lisäksi yli 20 maassa. CTRL tuottaa lisäksi skeittilautoja, niihin liittyviä tarvikkeita ja rullalautaelokuvia.

## Lähteet

## Aiheesta muualla
* CRTL Clothing 
*
Joutsenmerkki

**Joutsenmerkki** (eli **pohjoismainen ympäristömerkki**) on Pohjoismaissa käytettävä virallinen ympäristömerkki, joka kertoo sillä merkityn tuotteen tai palvelun noudattavan sille suunniteltuja ympäristökriteereitä. Joutsenmerkki myönnetään sellaisille tuotteille ja palveluille, jotka ovat ympäristön kannalta oman tuoteryhmänsä parhaita: kriteerit pyritään asettamaan siten, että vain 20–30 prosenttia ryhmän tuotteista tai palveluista pystyy läpäisemään ne.

Joutsenmerkki perustettiin Pohjoismaisen ministerineuvoston aloitteesta vuonna 1989. Joutsenmerkki on myönnetty kaiken kaikkiaan yli 2&nbsp;000 tuotteelle tai palvelulle. Merkkiin on kuvitettu tyylitelty laulujoutsen, ja sen on suunnitellut Kyösti Varis.

Vuonna 2016 joutsenmerkki äänestettiin Suomen viidenneksi arvostetuimmaksi tuotemerkiksi Markkinointi & Mainonta -lehden ja Taloustutkimuksen Brändien arvostus -kyselyssä.

## Kriteerit

Joutsenmerkki luo jatkuvasti uusia kriteereitä tuotteille ja palveluille. Kriteerit on laadittu lähes 65 eri tuoteryhmälle.

Kun joutsenmerkin piiriin harkitaan uutta tuoteryhmää, mietitään onko kriteerien luomisella
* relevanssia, eli aiheuttaako kyseinen tuote tai palvelu merkittäviä ympäristövaikutuksia
* potentiaalia, eli onko tuotteen tai palvelun ympäristövaikutuksia mahdollista vähentää
* ohjausvaikutusta, eli ostaisivatko kuluttajat kyseistä tuotetta, mikäli se olisi joutsenmerkitty.

Mikäli kaikki ehdot täyttyvät, voidaan kriteereiden luominen aloittaa. Laadinnan jälkeen läpi avoimen lausuntokierroksen, jossa kaikki kiinnostuneet voivat kommentoida kriteerien sisältöä ja vaikuttaa niihin. Yleensä kriteerien laadintaprosessissa käytetään hyväksi ulkopuolista asiantuntijaryhmää.

Kullakin tuotteella ja palvelulla on yksilöllinen ympäristökuormitus. Sen takia joutsenmerkin jokaisen tuotteen ja palvelun kriteerit ovat yksilölliset. Kriteerit koostuvat useista erityyppisistä vaatimuksista. Tuotteesta riippuen eri vaatimuksia voi olla jopa yli sata. Vaatimuksien kohteena on koko tuotteen elinkaari: aina raaka-aineen hankinnasta valmistukseen, käyttöön ja tuotteen loppusijoitukseen asti.

Kriteereitä on tehty hyvin monenlaisille tuoteryhmille: omat kriteerinsä on muun muassa autonrenkaille, WC-paperille, tiskiaineille, hotelleille ja ravintoloille. Jotta kriteerit eivät jäisi kehityksen jalkoihin, ne ovat voimassa useimmiten 3–5 vuotta kerrallaan. Tämän jälkeen niitä tarkastellaan uudestaan ja useimmiten kiristetään.

## Hallinta

Suomessa joutsenmerkin oikeuden hallinta siirtyi vuoden 2011 alusta Motiva Services Oy:lle. Kaikki joutsenmerkin kriteerit ovat nähtävissä Ympäristömerkinnän verkkosivustolla. Kuka tahansa voi antaa ideoita uusien kriteerien kehittämiseksi. Kriteerit ovat myös avoimella lausuntokierroksella ennen kuin ne saatetaan voimaan.

## Katso myös
* Joutsenet kulttuurissa, muita joutsenmerkkejä

## Lähteet

## Aiheesta muualla
* Joutsenmerkki.fi
Hannu Tarmio

**Hannu Veikko Olervo Tarmio** (4. syyskuuta 1932 Haapajärvi – 4. marraskuuta 2015 Espoo) oli WSOY:n pitkäaikainen pääjohtaja ja kirjallisuusalan monitoimija.

Tarmio kirjoitti ylioppilaaksi Tampereen lyseosta vuonna 1951. Hän opiskeli biologiaa Helsingin yliopistossa vuosina 1952–1956 ja valmistui filosofian maisteriksi. Tarmio aloitti uransa WSOY:ssä oikolukijana vuonna 1956, minkä jälkeen hän työskenteli kustannustoimittajana, oppikirjaosaston päällikkönä, oppi- ja tietokirjaosaston johtajana ja lopulta pääjohtajana vuodesta 1969. 1970-luvun alussa kustannustaloa kohtasi valtakriisi. Vuoden 1972 yhtiökokouksessa kiistan voitti niukasti ryhmä, joka tuki Tarmion jatkamista pääjohtajana. Tarmion vastustajat syyttivät häntä muun muassa yhteiskuntajärjestyksen kumoamiseen tähtäävän kirjallisuuden sallimisesta. Tarmio jätti pääjohtajuuden vuonna 1987 aloittaakseen uran itsenäisenä viestintäalan yrittäjänä.

Tarmio paljasti ''Tamminiemen pesänjakajat'' -kirjan kirjoittaneen Lauantaiseuran jäsenet, vaikka WSOY:n ja kirjoittajien välisessä sopimuksessa sovittiin, että kirjoittajien nimiä ei paljasteta missään tapauksessa.

Tarmio toimitti monia aforismikokoelmia, esimerkiksi *Ajatuksia elämästä, onnesta ja vanhenemisesta* (1979), ja kirjallisuusantologioita, kuten *Sata tarinaa tulipunaisesta kukasta* (1988, Sirkku Klemolan kanssa). Tarmio toimi myös tietokirjailijana 1950-luvulta asti erikoisaloinaan biologia ja maantieto. Hänen muistelmansa ja kustannusalaa suomiva pamflettinsa *Hurmio tai turmio* ilmestyi 1998 Otavan kustantamana.

Yrityksessään Viestintä Tarmio Oy Tarmio muun muassa perusti *Kirjamaailma*-kirjakerhon, joka myöhemmin liitettiin *Uudet Kirjat* -kerhoon. Yritys myös tuotti Yleisradiolle vuodesta 1989 lähtien *Kirjailijakohtaloita*-sarjaa, jossa Tarmio muisteli edesmenneitä kirjailijoita, kuten Irja Sallaa ja Lauri Viitaa. Viestintä Tarmio julkaisi *[[Suomen Golflehti|Suomen Golflehteä]]* 1987–2011 ja on kustantanut useita golf-aiheisia kirjoja.

## Teoksia
* 

## Lähteet

## Aiheesta muualla
* Hannu Tarmion muistokirjoitus ''Helsingin Sanomissa''.
Elise

**Elise** on naisen etunimi. Se on lyhennys Elisabetista (Eliseba, hepr. ”Jumala on valani” tai ”Jumala antaa avun”). Elisen nimipäivä on almanakassa 19. marraskuuta.

Maaliskuuhun 2026 mennessä Elise-nimen on Suomessa saanut 8160 naista ja alle 15 miestä.

## Tunnettuja Elisejä

* Elise Ahonen, *Elise Luovula*, suomalainen taitoluistelija
* Élise Bussaglia (s. 1985), ranskalainen jalkapalloilija
* Elise Chabbey (s. 1993), sveitsiläinen maantiepyöräilijä
* Elise Egseth (s. 1985), norjalainen suunnistaja 
* Elise Frösslind (1793–1861), ruotsalainen oopperalaulaja ja näyttelijä
* Elise Heino (1965–2001), suomalainen henkirikoksen uhri
* Elise Hellberg (1861–1927), suomalainen oopperalaulaja ja laulunopettaja
* Elise Hwasser (1831–1894), ruotsalainen näyttelijä
* Elise Kellond-Knight (s. 1990), australialainen jalkapalloilija
* Elise Kärkkäinen (1954–2018), suomalainen englantilaisen filologian professori
* Elise Langenoja, suomalainen ääninäyttelijä
* Elise Littson (1847–1918), saksalainen tanssija, koreografi ja tanssipedagogi
* Elise Malmberg (s. 1995), ruotsalainen pika-aitajuoksija
* Elise Melander (1828–1918), suomalainen kirjailija
* Elise Mertens (s. 1995), belgialainen tennispelaaja
* Elise Ottesen-Jensen (1886–1973), norjalaissyntyinen ruotsalainen seksuaalioikeusaktivisti, kirjailija ja feministi 
* Elise Polko (1823–1899), saksalainen kirjailija
* Elise Richter (1865–1943), itävaltalainen kielitieteilijä
* Elise Ringen (s. 1989), norjalainen ampumahiihtäjä
* Élise Rivet (1890–1945), ranskalainen katolinen nunna ja vastarintaliikkeen aktiivi
* Elise Stefanik (s. 1984), yhdysvaltalainen republikaanipoliitikko
* Elise Thorsnes (s. 1988), norjalainen jalkapalloilija
* Élise Turcotte (s. 1957), kanadalainen runoilija ja romaanikirjailija
* Elise Vanderelst (s. 1998), belgialainen keskimatkojen juoksija.

## Nimen muita käyttöyhteyksiä

* Lotus Elise, automerkki, valmistaja Lotus Cars
* "Für Elise", Ludwig van Beethovenin (tai epäillysti Ludwig Nohlin) pianosävellys
* Höyrylaiva Élise, ensimmäinen Englannin kanaalin ylittänyt höyrylaiva
* Elise Gymnastics (aik. *Voimistelu- ja urheiluseura Elise*), Helsingissä ja Vantaalla toimiva urheiluseura

## Lähteet

## Aiheesta muualla
Pyhän Henrikin säätiö

**Pyhän Henrikin säätiö** on Turussa toimiva kristillinen säätiö, jonka tarkoituksena on tukea evankelis-luterilaisen tunnustuksen mukaista lähimmäisenrakkauden toteuttamista, julkaisutoimintaa ja tutkimusta.

Säätiön toiminta on läheisessä yhteydessä Turun arkkihiippakuntaan. Se on nimetty piispa Henrikin mukaan.

Säätiön hallitus on vuodesta 2004 myöntänyt *Pyhän Henrikin kulttuuripalkinnon*. Palkinnon suuruus on 5&nbsp;000 euroa (2006). Palkinnon tarkoituksena on antaa tunnustus taiteen tai muun kulttuurielämän alueella arkkihiippakunnassa tehdystä työstä, joka on merkittävällä tavalla edistänyt kirkollisen kulttuuriperinnön vaalimista tai kehittänyt kirkollisen elämän ja kulttuurielämän vuorovaikutusta. Palkinto jaetaan Pyhän Henrikin muistopäivänä 19. tammikuuta.

Säätiöllä on julkaisusarja *Pyhän Henrikin säätiön julkaisu(ja)*.
* *Iisain kantologia*. Nro 1
* Paarma, Jukka. *Arvot ja armo* Nro 2
* *Arkki ja arki, Arkkipiispa Jukka Paarman juhlakirja*. Nro 3
* Kantola, Ilkka, *Vastaan, siis kysyn* 
* Silveri, Pirjo, *Kirkonrakentajat. Kaikkien aikojen talkoot Tyrväällä* Nro 5 
* Heininen, Simo, *Turun piispat Pyhästä Henrikistä Mikko Juvaan* Nro 6

## Palkitut
* 2004 Jukka Perko palkittiin Kaanaanmaa-produktiosta.
* 2006 Juha Seppälä teoksesta *Mitä sähkö on?*
* 2008 Porin Teatterinuoret Ry
* 2010 arkkitehti Ulla Rahola Tyrvään Pyhän Olavin kirkon sisätilojen suunnittelusta.
* 2012 valokuvataiteilija Minna Havukainen
* 2014 kuvataiteilija Paavo Paunu
* 2016 kirjailija Tapio Koivukari
* 2018 Aurinkoinen tulevaisuus ry
* 2020 kirkkomuusikko Nicholas Söderlund

## Lähteet
Albert Ketèlbey

**Albert William Ketèlbey** (9. elokuuta 1875 – 26. marraskuuta 1959) oli englantilainen säveltäjä, kapellimestari ja pianisti.

Ketèlbey syntyi Birminghamissa, Englannissa George Ketelbeyn (sukunimi ilman aksenttia) ja Sarah Astonin lapsena. Hän oli naimisissa laulajatar Charlotte Siegenbergin (1871-1947) kanssa. Tämän kuoleman jälkeen hän avioitui Mabel Maud Pritchettin kanssa. Kummastakaan avioliitosta ei syntynyt lapsia.

Ketèlbey pääsi Lontoon Trinity College of Musiciin vuonna 1888, jossa hän opiskeli pianon- ja urkujensoittoa, käyrätorvea ja klarinettia. Hän toimi Wimbledonin Saint John’s Churchin urkurina vuosina 1891-1894 ja myöhemmin pääasiassa teatterikapellimestarina. Hän oli myös 1909 lähtien Columbia-yhtiön äänitysosaston johtaja.

Ketèlbey oli erittäin taitava soitinnuksessa, josta esimerkkinä 1915 julkaistu Luostarin puutarhassa -orkesteriteos. Se oli suuri yleisömenestys. Hän sävelsi orkesteriteosten lisäksi myös muun muassa erinomaisia pianokappaleita sekä koomisen oopperan. Hän käytti joissain sävellyksissä salanimeä.

Ketèlbey kuoli kotonaan Cowesissa vuonna 1959. Hänen sävellyksensä ovat jatkuvasti soitetuimpia ja toivotuimpia radio-ohjelmissa eri puolilla maailmaa.

Kauko Käyhkö levytti kappaleen *Luostarin puutarhassa* Kyllikki Solanterän sanoin vuonna 1961.

Kuuluisimpia sävellyksiä:
**In a Monastery Garden - Luostarin puutarhassa* (1915)
**In a Persian Market - Persialaisella torilla* (1920)
**Bells across the meadows* (1921)
**Romantic Suite* (1922)
**In a Chinese Temple Garden – Kiinalaisessa puutarhassa* (1925)
Purple Rain (kappale)

**Purple Rain** on Princen rock-kappale vuodelta 1984. Se on Princen ehkä kuuluisin sävelmä, joka tunnetaan varsinkin pitkästä kitarasoolostaan.

*Purple Rainista* on tehty monia cover-versioita Tori Amosin levyttämästä rock-tyylisestä versiosta eri esiintyjien jazz- ja punk-henkisiin esityksiin, mutta Princen alkuperäiskappale on edelleen suosituin. *Purple Rain* on nauhoitettu livenä Minneapolisin First Avenue -clubilla, samoin kuin kaksi muuta samannimisen levyn raitaa (*I Would Die 4 U* ja *Baby I'm A Star*).

Single nousi Suomen virallisen listan sijalle 20. Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Purple Rain” ylsi kokonaistuloksissa sijalle 39.

## Lähteet
Milne-Edwards

**Milne-Edwards** voi viitata seuraaviin henkilöihin:

*Henri Milne-Edwards (tai Milne Edwards) (1800–1885), ranskalainen eläintieteilijä
*Alphonse Milne-Edwards (1835–1900), ranskalainen eläintieteilijä
Design19

**Design19** on vuonna 1999 perustettu vaasalainen metallimusiikkia soittava yhtye, joka julkaisi yhden levyn. 
Yhtyeen tunnetuin jäsen on *[[Far Out]]* -tosi-TV-sarjassa tunnetuksi tullut Eeka Mäkynen. Nu metallia soittaneen yhtyeen ainoa albumi ei saavuttanut kaupallista menestystä. Tammikuussa 2026 uutisoitiin Design19:n *Trigger*-albumin alkaneen saamaan yllättäen kuuntelijoita Spotify-suoratoistopalvelussa. Tammikuussa 2026 yhtyeellä kerrottiin olevan 550000 kuuntelijaa kuukaudessa. Eeka Mäkysen mukaan kuulijat ovat ennen kaikkea 15-24-vuotiaita amerikkalaisnuoria.

## Diskografia

* ''Trigger'' (2002)

### Musiikkivideot
* "Beetlewings" (2001)

## Lähteet

## Aiheesta muualla

*
*Design19 Meteli.net-sivustolla
Nine Old Men

**Nine Old Men** tai **The Nine Old Men** voi tarkoittaa seuraavia asioita:

* Franklin D. Rooseveltin Yhdysvaltain korkeimmasta oikeudesta käyttämä nimitys
* Disneyn Nine Old Men -ryhmä, Disney-yhtiön animaattorien ydinjoukko 1937–1977.
When Doves Cry

**When Doves Cry** on yksi Princen tunnetuimmista kappaleista ja Purple Rain -levyn ensimmäinen single.

Kappale herätti aikoinaan huomiota, koska huolimatta siitä, että se oli tanssittava ja sähäkkä laulu, siinä ei käytetty lainkaan bassoa. Prince rakensi grooven rumpukompin ja lauluvokaalin yksinkertaiselle yhdistelmälle ja täydensi äänikuvaa melodisilla pianosävelillä. Levy-yhtiö vastusti aluksi moisen kappaleen julkaisemista singlenä, mutta *When Doves Crysta* tulikin murskaava hitti, koko vuoden 1984 myydyin single. Rock-lehti Rolling Stone luonnehti laulua myöhemmin "vuoden 1984 merkittävimmäksi kappaleeksi."

When Doves Cry olikin Princen uran ensimmäinen Yhdysvaltain listaykkönen ja kaupallinen lippulaivakappale. Se oli Amerikan listan kärjessä viisi viikkoa ja ylsi Englannin singlelistalla parhaimmillaan sijalle neljä. Suomessa se nousi virallisen singlelistan sijalle 12.

## Lähteet
Martin Kurtén

**Martin Johannes Kurtén** (16. elokuuta 1935 Kokkola – 27. marraskuuta 2013)) oli suomenruotsalainen näyttelijä, kääntäjä ja teatterinjohtaja. Hän johti yhdessä puolisonsa Kristin Olsonin kanssa Klockrike-teatteria, joka toimii sekä Helsingin Erottajalla että Porvoossa. Kurtén sai Harry Martinson -palkinnon 1992 ja Pro Finlandia -mitalin vuonna 1996.

## Elokuvia
* Herra Puntila ja hänen renkinsä Matti 1979
* Aidankaatajat  1982
* Regina ja miehet 1983
* Niskavuori 1984
* Vihan päivät 1991 (televisiosarja)

## Lähteet

## Aiheesta muualla
* 
*
Spesifioija

**Spesifioijaksi** kutsutaan X-bar syntaktisessa lauseenkuvauksessa lauseekkeen pakollista määritettä. Nominaalilausekkeelle tyypillisiä spesifioijia ovat determinoijat *(engl. a, the)*, astesanat *(engl. some, a lot of)* ja demonstratiivit *(engl. this, that)*. Verbilausekkeessa spesifioijana voivat olla mm. apuverbit *(engl. has been, suom. olivat menneet)*.

Puukuvaimessa spesifioijat risteävät aina lausekkeen X"-tasosta.

## Aiheesta muualla
*X'-teoria
Kanadan vihreä puolue

**Kanadan vihreä puolue** (, ) on vuonna 1983 perustettu liittovaltion tasolla toimiva puolue. Kanadan vihreiden pääasiallisia teemoja ovat ekologisuus, tasavertaisuus, rauhan ylläpitäminen, kestävä kehitys ja suvaitsevuus.

Puolueen tämänhetkinen johtaja on Elizabeth May, joka sai äänestyksen ensimmäisellä kierroksella 65 % äänista ja valittiin johtajaksi 26. elokuuta 2006.

## Kannatus
Vihreän puolueen kannatus on vuoden 2006 parlamenttivaalien jälkeen on pysynyt 4,5 ja 15 prosentin välillä, eikä ole pudonnut alle 6 %:n sitten vuoden 2007 mielipidekyselyn jälkeen. 2007 marraskuun puolivälin tienoilla suoritetussa mielipidekyselyssä vihreät sijoittuivat kolmanneksi Bloc Québécoisn ja Uuden demokraattisen puolueen edelle. Vuoden 2006 vaaleissa Vihreä puolue sai 4,5 % kaikista äänistä mutta se ei riittänyt saamaan edustusta parlamenttiin.

Vuoden 2008 vaaleissa vihreät saivat melkein 7 % osuuden kaikista äänistä mutta eivät onnistuneet saamaan edustusta parlamenttiin, minkä seurauksena mediassa oli paljon keskustelua Kanadan vaalijärjestelman uudistamisesta prosentuaaliseen edustukseen.

Blair Wilsonsta tuli 30. elokuuta 2008 ensimmäinen vihreä edustaja liittyessään puolueeseen. Wilson tuli valituksi vuoden 2006 vaaleissa liberaalina mutta erosi puolueesta omasta tahdostaan anonyymien vaalirahoitusepäselvyyksien vuoksi. Myöhemmin nämä väitteet kuitenkin todettiin perättömiksi Elections Canadan tutkimuksissa. Wilson tuli edustajaksi parlamentin kesäloman aikana, ja pääministerin hajotettua parlamentin ja kutsuessaan uudet vaalit hän ei saanut tilaisuutta istua parlamentissa vihreänä edustajana.

## Puoluejohtajat
* Trevor Hancock (1983–1984)
* Seymour Trieger (1984–1988)
* Kathryn Cholette (1988–1990)
* Chris Lea (1990–1996)
* Wendy Priesnitz (1996–1997)
* Harry Garfinkle (1997) (*virkaatekevä*)
* Joan Russow (1997–2001)
* Chris Bradshaw (2001–2003) (*virkaatekevä*)
* Jim Harris (2003–2006)
* Elizabeth May (2006–)

## Vaalitulokset

## Lähteet

## Aiheesta muualla

* Kanadan vihreä puolue  
* Vihreän puolueen nuorisojärjestö
Guillermo Coria

**Guillermo Sebastián Coria** (s. 13. tammikuuta 1982 Rufino, Santa Fen provinssi, Argentiina) on entinen argentiinalainen tennispelaaja.

Oikeakätinen Coria aloitti ammattilaisuransa vuonna 2000. Hän voitti urallaan yhdeksän ATP-turnausta, kaikki kaksinpelissä. Kaksinpelissä Coria on ollut parhaimmillaan ATP-rankingissa sijalla 3, ja nelinpelissä sijalla 183. Vuonna 2004 Ranskan avoimissa Coria ylsi finaaliin saakka, mutta taipui lopulta maanmiehelleen Gastón Gaudiolle. 

Vuonna 2001 Coria sai kahden vuoden kilpailukiellon jäätyään kiinni dopingin käytöstä. Kilpailukielto kuitenkin lyheni seitsemään kuukauteen, kun selvisi Corian käyttämän vitamiinivalmisteen sisältäneen steroideja. 

Coria ilmoitti huhtikuussa 2009 lopettavansa uransa. Hän ei ollut pelannut pariin vuoteen.

Coriaa valmensi Hernan Gummy. Coria asuu tällä hetkellä Venado Tuertossa Argentiinassa. Coria on nimetty entisen argentiinalaisen pelaajan Guillermo Vilasin mukaan.

## Lähteet

## Aiheesta muualla
* Guillermo Corian esittely ja tilastot ATP:n sivustolla
Banggainvaris

**Banggainvaris** (*Corvus unicolor*) on äärimmäisen uhanalainen Banggain saaristossa Indonesiassa elävä lintu. Jotkut auktorit pitävät lajia kaitanokkavariksen (*Corvus enca*) alalajina.

Banggainvaris on kooltaan noin 39 cm. Lintu on väriltään täysin musta. Lajin pyrstö on lyhyehkö. Banggainvaris muistuttaa kaitanokkavarista, joka on suurempi ja jonka nokka on massiivisempi ja pyrstö huomattavasti pidempi. Lajin äänistä ei ole tietoa, mutta niiden arvellaan olevan kaitanokkavariksen ääniä korkeampia.

Lajin ekologiasta ei tiedetä mitään. Lajia on nähty sammaleisissa metsissä, jotka sijaitsevat 160–700 metrin korkeudessa. Banggainvariskannan kooksi arvioidaan alle 50 yksilöä. Koska laji on huonosti tunnettu, ei kantaan kohdistuvia uhkia voida määrittää tarkasti. Seuraukset metsien raivaamisesta maatalouden tieltä voivat kuitenkin olla banggainvaristen kannalta vakavat.

## Lähteet
Leipäsuo

**Leipäsuo** () on rautatieasema ja kylä Viipuri–Pietari-radan varrella Karjalankannaksella Kyyrölän kunnassa Viipurin piirissä Leningradin alueella Venäjällä. Leipäsuo sijaitsee Suomen Neuvostoliitolle 1940-luvulla luovuttamalla alueella ja Suomelle kuuluessaan Leipäsuo oli yksi Muolaan kunnan kylistä. Leipäsuo on säilyttänyt poikkeuksellisesti suomalaisen nimensä, vaikka sitä on toistuvasti yritetty nimetä uudelleen. Erityisesti on tarjottu nimiä *Privetnoje* ja *Kazakovo*, mutta mitään vaihtoehtoa ei ole hyväksytty. Kylän alue muodostuu laajasta lähes 16 000 hehtaarin kokoisesta entisestä Pällilän Kruununpuistosta. Alue on harjujen, soiden, purojen ja jokien halkomaa. Aseman etäisyys Viipurista on 29&nbsp;km. 

## Historia

Leipäsuo oli Muolaan nuorin kylä. Alun perin postitoimipaikan ja aseman nimi oli Galitzina, sitten Äyräpää ja lopulta Leipäsuo. Nimi vaihdettiin Äyräpäästä Leipäsuoksi, kun Muolaan pohjoisosasta muodostettiin uusi Äyräpää-niminen kunta vuonna 1926.
 
Talvisodan alkaessa kylään sijoitettiin kenttätykistörykmentti 5 Hämeenlinnasta ja Turusta sekä 1. prikaatin patteristo Hämeenlinnasta. Leipäsuo tunnetaan talvisodan Summan taistelukuvauksista.

## Lähteet

## Aiheesta muualla
*Kuva vuodelta 2003 liikennepaikalta
*Perkjärvi, Kannaksen kuvastin seitsemin savuin sinisin, toim. Maija Heino-Vesihiisi, Karisto Oy, 1988,  Seitsemän kannakselaista kylää omien asukkaittensa kuvaamina.
Dag Otto Lauritzen

**Dag Otto Lauritzen** (s. 12. syyskuuta 1956 Grimstad) on entinen norjalainen pyöräilijä. Hän voitti pronssia maantieajossa vuoden 1984 kesäolympialaisissa Los Angelesissa.

Lauritzen osallistui Ranskan ympäriajoon yhteensä kahdeksan kertaa ja voitti kilpailussa yhden vuorietapin vuonna 1987. Hän voitti samana vuonna myös Rund um den Henninger Turm -klassikon sekä 1993 etapin Espanjan ympäriajossa.

## Saavutuksia
;1984 
*Olympiapronssia, maantieajo
;1986
*Ruotsin ympäriajo, 7. etapin voitto
*Tour du Haut Var, kolmas
;1987
*Ranskan ympäriajo, 14. etapin (Pau - Luz-Ardiden) voitto
*Rund um den Henninger Turm, voitto
*Redland Bycycle Classic, kokonaiskilpailun sekä 2. ja 3. etapin voitto
*La Flèche Wallonne, seitsemäs
*Züri-Metzgete, seitsemäs
;1988
*Amstel Gold Race, seitsemäs
;1989
*Flanderin ympäriajo, kolmas
;1993 
*Espanjan ympäriajo, 15. etapin (Domingo de la Calzada - Santander) voitto
*De Pannen kolmen päivän ajo, 1. etapin voitto
*Britannian ympäriajo, 3. etapin voitto

## Lähteet
*Dag Otto Lauritzen Cyclingbase.com -tietokannassa
Edmund Becker

**Edmund Becker** (s. 18. heinäkuuta 1956) on saksalainen jalkapallovalmentaja ja entinen keskikenttäpelaaja. Vuodesta 2010 lähtien hän on toiminut Karlsruher SC:n organisaatiossa juniorivalmentajana.

## Ura pelaajana

Becker edusti urallaan yhdeksän kauden ajan Karlsruher SC:n joukkuetta. Suurimmaksi saavutukseksi jäi Saksan Bundesliigan kymmenes sija kaudella 1980–81. Keskikenttäpelaajan ja puolustajan tonteilla viihtynyt Becker pelasi seuran paidassa kaikkiaan 157 ottelua tehden niissä 19 maalia. Kenttien herrasmiehenä tunnettu Becker sai tililleen vain 11 varoitusta Karlsruhe-uransa aikana. Hän oli kentällä Karlsruhen historiallisessa ottelussa vuonna 1982, kun Max Merkelin luotsaama KSC kukisti FC Bayern Münchenin maalein 4-1.

## Ura valmentajana

Becker lopetti peliuransa vuonna 1990 siirtyen sen jälkeen Karlsruher SC:n organisaatioon juniorivalmentajaksi. Viisitoistavuotinen työ seuran juniori- ja apulaisvalmentajana palkittiin tammikuussa 2005, kun Becker nousi Reinhold Fanzin seuraajaksi ykkösjoukkueen päävalmentajaksi.

Beckerin johdolla 2. Bundesliigan häntäpäähän juuttunut KSC aloitti määrätietoisen nousunsa kohti 1. Bundesliigaa. Kaudella 2005–06 sijoitus oli jo lupauksia antavasti kuudes. Hyökkäysvoittoista pelityyliä suosivan Beckerin johdolla KSC dominoi 2. Bundesliigaa kaudella 2006–07 ja vei lopulta voiton kahdeksan pisteen erolla FC Hansa Rostockiin ja unelma pääsarjaan paluusta toteutui.

KSC:n hyvä menestys on jatkunut myös 1. Bundesliigassa. Beckerin suojatit ovat nousseet tukevasti ylempään keskikastiin ja alkukaudella 2007–08 seura hätyytteli jopa kärkisijoja ollen toisena. Kauden vanhetessa Karlsruhen meno hyytyi, mutta ainoana nousijajoukkueena se säilytti sarjapaikkansa ollen lopulta 11:s. Toinen kausi oli kuitenkin vaikea ja lopulta Karlsruhe putosi Bundesliigasta. Becker sai putoamisesta huolimatta jatkaa päävalmentajana, mutta kehnosti alkanut kausi 2009/10 johti potkuihin elokuun puolivälissä 2009. 

Kesäkuussa 2010 Becker palasi KSC:n organisaatioon työskentelemään seuran juniorivalmennuksessa johto- ja valmennustehtävissä.

**Meriitit valmentajana**

* 2. Bundesliigan voitto: 2007

## Lähteet
Ridda-sodat

**Ridda-sodat** syntyivät islamilaisen perimätiedon mukaan  Arabian niemimaalla kun beduiiniheimot alkoivat kapinoida muslimihallintoa vastaan Muhammedin kuoleman jälkeen vuonna 632.  *Ridda* tarkoittaa islamista luopumista. 

Sotia koskevat tiedot eivät perustu aikalaislähteisiin vaan myöhempään islamilaiseen perinteeseen. Sen takia ridda-sotia on myös pidetty myöhemmin keksittynä kertomuksena. 

## Hadith-perinteen kertomus

### Sotien syntymisen tausta

Perinteisen islamilainen historiankirjoituksen mukaan useat beduiiniheimot kieltäytyivät maksamasta almuveroa Medinaan ja luopuivat islamista. Tämä käsitys syntyi 800-luvulla, kun islamin varhaishistoriaa kirjoitettiin uudestaan silloisten uskonnollisten näkemysten mukaan. Jaakko Hämeen-Anttilan mukaan islam oli merkinnyt beduiiniheimoille poliittista liittolaissuhdetta Muhammedin hallinnon kanssa. Tämä suhde katsottiin päättyneeksi Muhammedin kuoltua. Itse islamista ei olisi luovuttu, vaan taustalla oli irtautuminen veronmaksusta Medinan keskushallinnolle.

### Sotien lopputulos

Sodat päättyivät nopeasti kun heimot pakotettiin Medinan keskusvallan alaisiksi. Ridda-sotien aikana Arabian niemimaalle syntyi kilpailevia profeettoja, ns. *ridda-profeettoja*. Perinteisen islamilaisen historiankäsityksen mukaan kyse oli Muhammedin jäljittelijöistä. Osa profeetoista aloitti toimintansa jo Muhammedin eläessä ja ehdotti hänelle jopa yhteistyötä. Eräiden ridda-profeettojen, kuten Tulaihan, tiedetään "kääntyneen takaisin" islamiin ja eläneen kunnioitettuna muslimina.

## Lähteet
* 
* 

### Viitteet
Gunn-Rita Dahle Flesjå

**Gunn-Rita Dahle Flesjå** (s. 10. helmikuuta 1973) on norjalainen maastopyöräilijä. Hän voitti olympiakultaa naisten maastoajossa vuoden 2004 kesäolympialaisissa Ateenassa. Lisäksi hän on voittanut maastopyöräilyn maailmancupin kuusi kertaa ja on moninkertainen maastoajon maailmanmestari. 

## Merkittävimmät saavutukset
**2008**
*Kultaa, maastopyöräilyn Maailmanmestaruuskilpailut, maratonajo
*Pronssia, maastopyöräilyn Euroopan-mestaruuskilpailut, maastoajo

**2006 &ndash; Maastopyöräilyn Maailmancupin kokonaiskilpailun voitto**
*Kultaa, maastopyöräilyn Maailmanmestaruuskilpailut, maastoajo
*Kultaa, maastopyöräilyn Maailmanmestaruuskilpailut, maratonajo
*Kultaa, maastopyöräilyn Euroopan-mestaruuskilpailut, maastoajo
*Kultaa, maastopyöräilyn Euroopan-mestaruuskilpailut, maratonajo

**2005 &ndash; Maastopyöräilyn Maailmancupin kokonaiskilpailun voitto**
*Kultaa, maastopyöräilyn Maailmanmestaruuskilpailut, maastoajo
*Kultaa, maastopyöräilyn Maailmanmestaruuskilpailut, maratonajo
*Kultaa, maastopyöräilyn Euroopan-mestaruuskilpailut, maastoajo
* Kultaa, Norjan mestaruuskilpailut, maastoajo
* Kultaa, Pohjoismaiden mestaruuskilpailut, maastoajo

**2004 &ndash; Maastopyöräilyn Maailmancupin kokonaiskilpailun voitto**
*Kultaa, kesäolympialaiset 2004 maastoajo
*Kultaa, maastopyöräilyn Maailmanmestaruuskilpailut, maastoajo
*Kultaa, maastopyöräilyn Maailmanmestaruuskilpailut, maratonajo
*Kultaa, maastopyöräilyn Euroopan-mestaruuskilpailut, maastoajo
* Kultaa, Norjan mestaruuskilpailut, maastoajo
* Kultaa, Pohjoismaiden mestaruuskilpailut, maastoajo

**2003 &ndash; Maastopyöräilyn Maailmancupin kokonaiskilpailun voitto**
*Kultaa, maastopyöräilyn Euroopan-mestaruuskilpailut, maastoajo
*Hopeaa, maastopyöräilyn Euroopan-mestaruuskilpailut, maratonajo
* Kultaa, Pohjoismaiden mestaruuskilpailut, maastoajo

**2002**
*Kultaa, maastopyöräilyn Maailmanmestaruuskilpailut, maastoajo
*Kultaa, maastopyöräilyn Euroopan-mestaruuskilpailut, maastoajo
*Hopeaa, maastopyöräilyn Euroopan-mestaruuskilpailut, maratonaj

**2001**
* Kultaa, Norjan mestaruuskilpailut, maastoajo
* Kultaa, Pohjoismaiden mestaruuskilpailut, maastoajo

## Aiheesta muualla
*virallinen kotisivu
Viisas vanhus

**Viisas vanhus** on arkkityyppinen kirjallisuudessa ja elokuvissa esiintyvä perushahmo. Viisas vanhus neuvoo ja opastaa itseään huomattavasti nuorempaa sankaria.

Psykologi Carl Jung kutsui viisaan vanhuksen arkkityyppiä *senexiksi*, mikä tarkoittaa latinaksi vanhaa miestä. Hahmo esiintyykin fiktiivisissä tarinoissa yleensä vanhana miehenä, mutta joissakin tapauksissa hahmo voi olla myös iäkäs nainen. 

Viisas vanhus esitetään usein muukalaisena. Hän on tullut jostain kaukaa, toisesta maasta,  kulttuurista tai jopa toiselta aikakaudelta. Hän saattaa myös olla jokin muu olento kuin ihminen, kuten esimerkiksi Gandalf tai vain puoliksi ihminen kuten Merlin.

Ritariromaaneissa ja fantasiakirjallisuudessa viisas vanhus on yleensä velho tai erakko. Tieteiselokuvissa hän on usein tiedemies tai keksijähahmo, ja viisas vanhus saattaa silloin muistuttaa toista perushahmoa, hajamielistä professoria. Itämaisissa taistelulajielokuvissa viisaasta vanhuksesta puolestaan on oma muunnelmansa, mestari, taistelulajien iäkäs opettaja.

## Esimerkkejä
*Albus Dumbledore, Harry Potter -kirjat
*Elminster, Forgotten Realms -roolipelit ja kirjat
*Gandalf, Taru sormusten herrasta -trilogia
*Merlin, tarut kuningas Arthurista
*Oraakkeli, Matrix -elokuvat
*Yoda, Tähtien sota -elokuvat
*Evanna, Darren Shan -kirjat
Robin Wright

**Robin Gayle Wright** (aiemmin **Robin Wright Penn**; s. 8. huhtikuuta 1966 Dallas, Texas) on yhdysvaltalainen näyttelijä. Hänet tunnetaan muun muassa rooleistaan televisiosarjoissa *[[Santa Barbara (televisiosarja)|Santa Barbara]]* ja *[[House of Cards (televisiosarja)|House of Cards]]* sekä elokuvissa *[[Prinsessan ryöstö]]* ja *[[Forrest Gump]]*. Vuonna 2014 Wright palkittiin Golden Globella Claire Underwoodin roolistaan *House of Cardsissa*.

## Yksityiselämä

Wright on ollut kahdesti naimisissa. Vuosina 1986–1988 näyttelijä Dane Witherspoonin kanssa ja vuosina 1996–2010 näyttelijä Sean Pennin kanssa. Sean Pennin kanssa Wrightilla on kaksi lasta.

## Valikoitu filmografia

* *[[Prinsessan ryöstö]]* (1987)
* *[[Forrest Gump]]* (1994)
* *[[Santa Barbara (televisiosarja)|Santa Barbara]]* (1984–1988)
* *[[House of Cards (televisiosarja)|House of Cards]]* (2013–2015)
* *[[Wonder Woman (vuoden 2017 elokuva)|Wonder Woman]]* (2017)
* *[[Blade Runner 2049]]* (2017)

## Lähteet

## Aiheesta muualla

*
Peter Fill

**Peter Fill** (s. 12. marraskuuta 1982 Kastelruth, Etelä-Tiroli, Italia) on italialainen alppihiihtäjä. Fill aloitti alppihiihdon harrastamisen jo 3-vuotiaana ja ensimmäisen kisansa hän laski 6-vuotiaana.

Vuonna 2000 Fill pääsi Italian maajoukkueen B-ryhmään ja kaudella 2002–2003 hän nousi A-maajoukkueeseen.

Fill saavutti junioreiden MM-kisoissa pronssia suurpujottelussa vuonna 2001 sekä maailmanmestaruuden supersuurpujottelussa 2002. Torinon olympialaisissa 2006 hän oli yhdistetyn kilpailussa yhdeksäs. Val d'Isèren MM-kilpailuissa 2009 hän saavutti supersuurpujottelussa hopeaa 0,99 sekuntia Didier Cuchelle hävinneenä. Superalppiyhdistetyssä hän oli viides. Garmisch-Partenkirchenin MM-kilpailuissa 2011 hän sijoittui supersuurpujottelussa yhdeksänneksi ja otti pronssia superalppiyhdistetyssä. Sotšin olympialaisissa 2014 hän oli syöksylaskussa seitsemäs ja supersuurpujottelussa kahdeksas. Sankt Moritzin MM-kilpailuissa 2017 hän sijoittui syöksylaskussa yhdeksänneksi ja supersuurpujottelussa 11:nneksi. Pyeongchangin olympialaisissa 2018 hän oli syöksylaskussa kuudes.
 
Fill kilpailee maailmancupissa enimmäkseen vauhtilajeissa. Ensimmäisen palkintokorokesijoituksensa hän sai oltuaan kolmas superyhdistetyn kilpailussa Wengenissä 13. tammikuuta 2006. Ensimmäisen voittonsa hän saavutti Lake Louisen syöksylaskukilpailussa 29. marraskuuta 2008. Hän voitti Kitzbühelin syöksylaskun 23. tammikuuta 2016. Hän voitti syöksylaskun maailmancupin kokonaiskilpailun kausilla 2015–2016 ja 2016–2017.

## Maailmancupin palkintosijat
*Syöksylasku
**Kausi 2005–2006: Åre kolmas
**Kausi 2006–2007: Lake Louise kolmas, Bormio toinen, Wengen kolmas
**Kausi 2008–2009: Lake Louise voitto
**Kausi 2013–2014: Beaver Creek kolmas
**Kausi 2015–2016: Lake Louise toinen, Kitzbühel voitto
**Kausi 2016–2017: Val d’Isère toinen, Garmisch-Partenkirchen kolmas & toinen, Kvitfjell toinen, Aspen toinen
*Supersuurpujottelu
**Kausi 2005–2006: Kitzbühel toinen
**Kausi 2006–2007: Hinterstoder toinen
**Kausi 2013–2014: Beaver Creek kolmas
**Kausi 2015–2016: Lake Louise kolmas
**Kausi 2016–2017: Kvitfjell voitto
*Alppiyhdistetty
**Kausi 2005–2006: Wengen kolmas
**Kausi 2008–2009: Wengen toinen
**Kausi 2017–2018: Bormio toinen, wengen kolmas
*Yhteispisteet
**Kausi 2006–2007: kokonaiskilpailussa kuudes, syöksycupissa neljäs
**Kausi 2008–2009: kokonaiskilpailussa kymmenes
**Kausi 2015–2016: kokonaiskilpailussa kymmenes, syöksycupin voitto
**Kausi 2016–2017: kokonaiskilpailussa kuudes, syöksycupin voitto, supersuurpujottelucupissa viides

## Lähteet
*

## Aiheesta muualla
*Virallinen sivu (italiaksi,saksaksi tai englanniksi)
Uncle Buck

**Uncle Buck** (televisioesityksessä käytetty nimeä *Hassu setä Buck*) on vuonna 1989 valmistunut komedia-draamaelokuva, jonka pääosissa ovat John Candy, Jean Louisa Kelly ja Macaulay Culkin. Elokuvan ohjasi John Hughes, joka on myös elokuvan käsikirjoittaja. 

## Juoni
Russellin perheen vanhemmat hakevat suvun mustan lampaan Buck Russellin (John Candy) hoitamaan lapsiaan. Hän saa kuriin kaikki muut paitsi vanhimman teinitytön Tian (Jean Louisa Kelly), jonka poikaystävän hän yrittää häätää pois Tian kimpusta seksiasioista varoitellen.

## Näyttelijät

## Lähteet

## Aiheesta muualla
*
Knut Knudsen

**Knut Knudsen** (s. 12. lokakuuta 1950 Levanger) on norjalainen pyöräilijä. 

Hän voitti olympiakultaa ratapyöräilyn 4000&nbsp;m henkilökohtaisessa takaa-ajossa vuoden 1972 kesäolympialaisissa Münchenissä. Uransa aikana hän voitti yhteensä 11 Norjan mestaruutta. Knudsen kilpaili ammattilaisena vuosina 1973–1981. Hän voitti 6 etappia Italian ympäriajossa, ja piti hallussaan myös kokonaiskilpailun johtajan pinkkiä paitaa. Tirreno-Adriatico -kilpailun Knudsen voitti vuonna 1979. Kaiken kaikkiaan hän voitti urallaan 49 ammattilaiskilpailua.

## Voittoja
;1978 
*Trofeo Laigueglia 
*Trofeo Baracchi (parina Roy Schuiten)
*Sardinian ympäriajo, kokonaiskilpailu
;1979
*Giro del Trentino
*Tirreno-Adriatico, kokonaiskilpailu
;1980
*GP Eddy Merckx
;1981
*GP Eddy Merckx

## Ammattilaistallit
*1974–1977: Jollyceramica
*1978–1979: Bianchi-Faema
*1980–1981: Bianchi-Piaggio
Luis Mandoki

**Luis Mandoki** (s. 1954 México) on meksikolainen elokuvaohjaaja, jonka ohjaustöitä ovat muun muassa elokuvat *[[Gaby – tositarina]]* (1987), *[[Viesti mereltä (elokuva)|Viesti mereltä]]* (1999), *[[Ansassa (vuoden 2002 elokuva)|Ansassa]]* (2002) ja *[[Viattomat äänet]]* (2004). Hän on ohjannut sekä englanniksi että espanjaksi.

## Aiheesta muualla
*
Kuonobarbi

**Kuonobarbi** (*Epalzeorhynchos kalopterus*) on aasialainen särkikalalaji, joka on akvaarioharrastajien suosiossa, koska se syö viherleviä. Kala sekoitetaan helposti leväbarbiin (*Crossocheilus siamensis*) ja levänuoliaiseen (*Gyrinocheilus aymonieri*). Oikeita kuonobarbeja myydään paljon Yhdysvalloissa, kun taas Suomessa kuonobarbin nimellä on myyty juovaimubarbia.

## Koko ja ulkonäkö
Kuonobarbi kasvaa luonnossa 15&nbsp;cm pitkäksi, akvaariossa noin kymmensenttiseksi. Sen kyljessä on musta raita kuonosta pyrstön tyveen asti; raita on leveämpi kuin leväbarbilla. Mustan raidan yläpuolella on kullankeltainen raita.

## Levinneisyysalue ja populaatio
Kuonobarbia tavataan Malakan niemimaalla Thaimaan eteläosista Malesiaan sekä Indonesian Sumatran, Borneon ja ehkä Jaavan saarilta. Laji elää joissa jamuissa virroissa. Kuonobarbin populaatioita ei tunneta kovin hyvin, mutta sen levinneisyysalue on laaja ja yksilömäärä todennäköisesti korkea. Sen yksilömäärän arvioitiin vuonna 2019 olevan laskussa, mutta pieneneminen ei ole dramaattista. Lajia pidetäänkin elinvoimaisena.

## Käyttäytyminen ja lisääntyminen
Kuonobarbi viihtyy akvaariossa, jossa on melko voimakas virtaus ja silti paljon kasveja ja piilopaikkoja. Juurakkoja ja muita rakenteita sekä voimakas valaistus tarvitaan riittävän levänkasvun takaamiseksi. Pohjamateriaaliksi sopii melko hieno hiekka.

Kuonobarbi on aikuisena reviiritietoinen ja aggressiivinen sukulaisiaan kohtaan. Sitä voidaan pitää seura-akvaariossa muiden lajien joukossa, mutta samaan altaaseen ei yleensä mahdu kuin yksi kuonobarbi. Se voi hätyyttää myös samannäköisiä kaloja kuten mustaneontetraa, tai muita pitkulaisia kaloja, joissa on musta juova kyljessä. Sen ei tiedetä lisääntyneen vankeudessa.

## Vesiolot ja ravinto
Kuonobarbille hyvät vesiolot ovat pehmeät ja lievästi happamat: °dH 2–12, pH 6–7,5, lämpötila 23–27&nbsp;°C.

Kuonobarbi syö viherlevää, mutta ei punaleviä kuten leväbarbi. Vanhemmiten se vähentää omaehtoista levän nyppimistä ja keskittyy enemmän valmisruokien syömiseen. Kasvispitoiset hiutaleet ja pohjatabletit kelpaavat sille mainiosti.

## Lähteet

## Aiheesta muualla
*
*Edustava kuva
Greta Bösel

**Greta Bösel** (lähteestä riippuen myös **Boesel**, **Böse**, **Böseln** tai **Bösen**) (9. toukokuuta 1908 – 3. toukokuuta 1947) oli koulutettu sairaanhoitajaksi, mutta ryhtyi toisen maailmansodan aikana SS-naiseksi ja keskitysleirivartijaksi. Bösel tuomittiin sotarikoksista kuolemaan.

Bösel oli syntynyt Wuppertal-Elberfeldissä, Saksassa. Hänestä tuli leirivartija Ravensbrückiin vuosien 1939 ja 1943 välillä. Hänen arvonsa oli Arbeitseinsatzführerin ("työryhmänjohtaja"). Marraskuussa 1944 Böselin otaksutaan kuuluneen siihen ryhmään, joka valitsi vankeja kaasukammioihin tai siirrettäviksi Uckermarkin keskitysleiriin.

Lähestyvän puna-armeija pelossa Ravensbrück evakuoitiin kuolemanmarssilla, jonka jälkeen Bösel aviomiehineen pakeni leiristä. Brittijoukot pidättivät hänet myöhemmin. Bösel joutui oikeuteen leirin muiden SS-naisten, kuten Margarete Mewesin ja Dorothea Binzin, kanssa. Ravensbrück-oikeudenkäynnit käytiin joulukuun 1946 ja helmikuun 1947 välisenä aikana Hampurissa. Oikeus totesi Böselin syylliseksi vankien huonoon kohteluun, murhiin ja valitsemisiin kaasukammioihin. Hänet tuomittiin kuolemaan ja hirtettiin yhdessä Elisabeth Marschallin kanssa kello 9:55 3. toukokuuta 1947.
Nikkelipartio

**Nikkelipartio** on Uula Aapan kirjoittama sotahistoriallinen romaani, joka kertoo suomalaisten ja saksalaisten yhteistyössä tekemästä matkasta Venäjän puolelle Montšegorskin kaivosalueelle. Teos ilmestyi 1982 ja on Aapan viimeinen romaani.

## Lähteet